།འཇམ་དཔལ་གསང་བའི་རྒྱུད་ཀྱི་མན་ངག་བཞུགས་སོ། །
རས་རིས་ལ་
ད་ནི་འཇམ་དཔལ་གསང་བའི་རྒྱུད་ཀྱི་མན་ངག་བཤད་པར་བྱ་སྟེ། དེ་ལ་རྩ་སྔགས་ཀྱི་
མན་ངག་ནི་གསུམ་སྟེ། བསྙེན་པ་དང་། སྒྲུབ་པ་དང་། ལས་ལ་སྦྱར་བའོ། །དེ་ལ་བསྙེན་པ་སྤྱིའི་
མན་ངག་བཟླས་བརྗོད་དང་བསམ་གཏན་གྱི་མན་ངག་ནི། སྤྱོད་པའི་རྒྱུད་རྣམ་སྣང་མངོན་བྱང་
གི་སྐབས་སུ་བཤད་པ་ལྟར་བྱའོ། །ཁྱད་པར་གྱི་མན་ངག་ནི། བྱིན་བརླབས་ཅན་གྱི་མཆོད་རྟེན་
ལ་སོགས་པའི་གནས་ཡིད་དུ་འོང་བར། སྒྲུབ་པའི་གྲོགས་མཆོག་དང་བཅས་པས། རྩ་བའི་
དཀྱིལ་འཁོར་གྱི་མངོན་པར་རྟོགས་པ་ཆོ་ག་བཞིན་བསྒོམས་ནས། རྩ་སྔགས་ཡི་གེ་བཅུ་བདུན་
པའི་བཟླས་པ་འབུམ་ཕྲག་དྲུག་ཐུན་གསུམ་དུ་བཟླ་འོ། །དེ་ནས་བཤད་པར་འགྱུར་བའི་མཚན་
མ་བཟང་བོ་མཐོང་ན་སྒྲུབ་པ་ལ་གཞུག་པར་བྱའོ། །མ་མཐོང་ན་སྐུ་གཟུགས་སམ།
བརྟེན་ནས་རྩ་སྔགས་འབུམ་ཕྲག་གསུམ་བཟླ་འོ། །སྐུ་གཟུགས་བྱེད་ཚུལ་ནི། དེ་ལྟ་བུ་བསྙེན་པ་
སྔོན་དུ་སོང་བས། བཟོ་བོ་རྣམས་གཙང་སྤྲ་བྱས་ནས་སྲུང་ཞིང་བྱིན་གྱིས་བརླབས་ཏེ། རྒྱུ་གསེར་
ལ་སོགས་པ་ལ་བྱེད་དུ་བཅུག་ཅིང་། རྒྱལ་སྲིད་འདོད་པས་གསེར་ལ་བྱ། །ལོངས་སྤྱོད་འདོད་
པས་དངུལ་ལ་བྱ། །ཤས་རྣམས་བཤིག་ཕྱི་མཁར་བས་བྱ། །ཟངས་ནི་འདོད་པ་རབ་ཏུ་གཏེར། །
དགྲ་རྣམས་ཤིག་ཕྱིར་ར་གན་ཏེ། །རང་གི་ལོངས་སྤྱོད་འཕེལ་བའི་ཕྱིར། །ཨིནྡྲ་ནཱི་ལ་དག་ལས་
བྱས། །མཆོད་དང་འདོད་པ་ཐམས་ཅད་སྟེར། །མཆིང་བུ་རྣམ་པ་སྣ་ཚོགས་པས། །ནོར་སྟེར་བར་
ནི་ཡོངས་སུ་བསྒྲགས། །དྲི་མེད་ཤེལ་ལས་བྱས་པ་ནི། །ཞི་དང་རྒྱས་པའི་མཆོག་རྣམས་སྟེར། །
133

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རིན་ཆེན་ལས་བྱས་རལ་གྲི་དང་། །ས་འོག་ལྷ་ཡི་དངོས་གྲུབ་སྟེར། །ཐམས་ཅད་འགྲུབ་པར་བྱ་
བའི་ཕྱིར། །ད་ནི་ཚད་རྣམས་བཤད་པར་བྱ། །གསེར་ལས་སོར་བརྒྱད་ཚད་དུ་བྱ། །མཆོད་ན་
རྒྱལ་སྲིད་དཔལ་ཡང་ཐོབ། །ལོངས་སྤྱོད་མི་གཡོ་འདོད་པ་ཡིས། །དངུལ་ལས་སོར་བཅུའི་ཚད་
དུ་བྱ། །མཁར་བའི་དེ་བཞིན་ནད་སེལ་བ། །སོར་གྲངས་བཅུ་དྲུག་ཚད་དུ་བྱ། །སོར་ནི་ཉི་ཤུའི་
ཚད་དག་ཏུ། །ཟངས་ལ་བྱས་ཏེ་མཆོད་པར་བྱ། །ར་གན་གྱི་ཡང་ཟངས་བཞིན་དུ། །སོར་གྲངས་
ཉི་ཤུ་གཉིས་ཀྱི་ཚད། །ཨིནྡྲ་ནཱི་ལ་ལས་བྱས་པ། །སོར་གྲངས་བཅུ་དྲུག་ཚད་དུ་བྱ། །མཆིང་བུ་
ལས་ནི་སོར་བརྒྱད་དོ། །ཤེལ་ནི་སོར་གྲངས་བཅུ་གཉིས་སོ། །རིན་ཆེན་སོར་ནི་བརྒྱད་པར་བྱ། །
ཞེས་པ་ལྟར་ཏེ། རིན་ཆེན་གསེར་ལ་སོགས་པ་སྔར་སྨོས་པ་རྣམས་མ་གཏོགས་པའི་རིན་ཆེན་
རྣམས་སོ། །གཞན་ཡང་ཤིང་རྒྱུ་ཁྱད་པར་ཅན་ལས་སྐུ་གཟུགས་གཙང་མ་གསལ་ལ་དོད་པ་རང་
དང་འཚམ་པའི་དངོས་གྲུབ་ཐམས་ཅད་སྟེར་བསྒྲུབས་པར་བྱས་ཏེ། རིག་འཛིན་ཀུན་གྱི་མཆོག་
འདོད་པས། །ཙན་དན་ཤིང་ལས་བྱས་པ་ཡི། །སྐུ་གཟུགས་སོར་གྲངས་ཉི་ཤུའི་ཚད། །སྔགས་པ་
དག་གིས་བྱེད་དུ་གཞུག །ཙན་དན་དམར་བོའི་ཤིང་དག་ལས། །སོར་ནི་བཅུ་གཉིས་ཚད་དག་
ཏུ། །འདོད་པ་ཐམས་ཅད་ཀུན་སྟེར་བའོ། །སྐུ་གཟུགས་ལེགས་པར་བྱེད་དུ་གཞུག །ར་ཙ་
ཨརྒའི་རྩ་བ་ལས། །བྱས་པས་འདོད་པའི་དོན་རྣམས་སྟེར། །སོར་གྲངས་བཅུ་བའི་ཚད་དུ་ཤེས། །
བདེ་བ་ཕུན་སུམ་ཚོགས་ཀུན་འབྱུང་། །ཨ་ཤྭ་ཀ་ཡི་སྙིང་བོ་ལས། བཟོ་བོ་མཁས་པས་ལེགས་པར་
བྱས། །གསར་བ་སོར་ལྔའི་ཚད་དུ་གསུངས། །འདི་ནི་དབང་དུ་བྱེད་པར་བཤད། །དེ་བཞིན་ཏ་
ལའི་ཤིང་དག་ལས། །སོར་དྲུག་པ་ནི་བྱས་ནས་ཀྱང་། །ལྷ་དང་ལྷ་མིན་དབང་སོགས་དང་། །དེ་
བཞིན་ཀླུ་རྣམས་འགུགས་པར་བྱེད། །ན་ག་གེ་སར་ཤིང་དག་ལས། །དེ་བཞིན་སོར་བདུན་ཚད་
བྱས་ལ། །ནད་རྣམས་འཇིག་པར་བྱ་བ་དང་། །དགྲ་རྣམས་རྨོངས་ཕྱིར་བཤད་པ་ཡི། །མི་ཐོག་
134

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
དག་ལས་བྱས་པ་ནི། །རྟག་ཏུ་སོར་གྲངས་བཅུ་གཉིས་ཤིང་། །རིང་བོར་མི་ཐོགས་མཆོག་སྟེར་
ཞིང་། །འདོད་པའི་དངོས་གྲུབ་རབ་ཏུ་སྟེར། །མི་ཐོད་ལས་ནི་བྱས་པ་དག །སྔགས་བསྙེན་ལ་
སོགས་མ་བྱས་པར། །མཆོད་པ་འབའ་ཞིག་བྱས་པས་ཀྱང་། །དགོས་པའི་དོན་རྣམས་འགྲུབ་
པར་འགྱུར། ཞེས་པ་ལྟར་ཏེ། ཙན་དན་ཤིང་ནི་དཀར་བོ་འོ། །འདོད་པ་ཐམས་ཅད་ལ་ནི་ལོངས་
སྤྱོད་ཅིང་འདོད་པའོ། །འདོད་པའི་དོན་ནི། ཟས་ནོར་ལ་སོགས་ཉེ་བར་མཁོའོ། །བདེ་བ་ཕུན་
ཚོགས་ནི། ཚེ་རིང་བ་དང་ནད་མེད་པ་ལ་སོགས་པ་ལུས་སེམས་ཀྱི་སེམས་པ་ཁྱད་པར་ཅན་ཏེ།
དེ་ཡན་ཆད་ཕལ་ཆེར་རྒྱས་པའི་ལས་སོ། །འདོད་པའི་དངོས་གྲུབ་ནི། འཇིག་རྟེན་པའི་དངོས་
གྲུབ་ཉིད་དོ། །མཆོད་པ་འབའ་ཞིག་བྱས་པ་ནི། རབ་ཏུ་གནས་པ་ལ་མཆོད་པ་ཙམ་མོ། །དེ་ནས་
སྐུ་གཟུགས་ལ་རབ་ཏུ་གནས་པ་ཆོ་ག་བཞིན་བྱས་ནས། དེའི་སྤྱན་སྔར་བེ་ཅོན་གྱི་ཕྱག་སྲུང་བ་ལ་
སོགས་པ་བྱས་ལ་བསྒོམ་བཟླས་བྱའོ། །
འོན་ཏེ་དམིགས་པ་མི་གསལ་ན། རོ་རས་བཟང་བོ་ལེགས་པར་བཀྲུས་པ། ཁྲུ་གང་ཙམ་ལ་
རས་འདུལ་ལེགས་པར་བྱས་ཏེ། ཚོན་ཐམས་ཅད་འགྱེད་པ་མེད་པར་མཐིང་ནག་འབའ་ཞིག་
བཏང་སྟེ། རི་མོ་བརྟན་ལ་མཁས་པས་རོ་སྐྲའི་པིར་དང་། རི་བོང་གི་ཁྲག་མ་ཉམས་པས་བྲི་ཞིང་།
ཁྲག་དེ་ཉིད་ཀྱིས་སྨ་ར་དང་། སྨིན་མ་དང་། དབུ་སྐྲ་དང་། ལྗགས་ལ་སོགས་པ་དམར་སེར་གྱི་རི་
མོ་ལྷ་མངོན་སུམ་ལྟ་བུ་བྱས་ལ། ཁྲག་མ་རྙེད་ན། ཙག་གམ། མཚལ་དམར་སེར་ལེགས་པོས་ཁྲོ་
བོ་གཙོ་འཁོར་གསུམ་པ་མདུན་གྱི་དཀྱིལ་འཁོར་གྱི་མངོན་པར་རྟོགས་པ་ལྟར་ཕྱག་དང་བོ་
མཆོག་སྦྱིན་མཛད་པའི་རས་བྲིས་ཤིན་ཏུ་གསང་སྟེ་བྲི་བར་བྱའོ། །དེ་ཡང་མ་གྲུབ་ན་སྔ་མ་ལྟ་བུ་
ཚོན་རྩི་བཟང་བོ་སྤྱིན་དང་མ་འདྲེས་པས་དཔའ་བོ་གཅིག་པུ་མངོན་སུམ་ལྟ་བུ་གསལ་ཞིང་
མཚན་ཉིད་དང་ལྡན་པ་བྲིས་ཏེ། རས་བྲིས་གཉིས་ཀ་དབེན་པར་བཞག་ཅིང་རབ་ཏུ་གནས་པ་ཆོ་
135

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ག་བཞིན་བྱས་ནས། དབེན་ཞིང་ཡིད་དུ་འོང་བ་འདུ་འཛི་མེད་པའི་གནས་སུ་མཚམས་དམ་པར་
བཅད་ནས་རས་རིས་ཞལ་ལྷོ་ལ་བསྟན་པར་བཀྲམ་སྟེ། རྩ་སྔགས་ཀྱི་མངོན་པར་རྟོགས་པས་
སྒྲུབ་མཆོད་དང་། སྒོམ་བཟླས་ཐུན་གསུམ་དུ་བཅད་ནས་བསྙེན་པ་འབུམ་ཁྲག་གསུམ་བྱའོ། །
དེ་ནས་མཚན་པ་བཟང་ན་སྒྲུབ་པ་ལ་འཇུག་ཅིང་། མ་མཐོང་ན་སེམས་དཔའི་ཞིང་བརྟུལ་ཕོད་
པས་ཚང་ཚིང་མི་བཟད་པ་དང་ལྡན་པའི་རི་བོ་ནག་པོ་འཇིགས་སུ་རུང་བའི་རྩེ་མོའི་ཆའམ།
དྲག་པོའི་གནས་ཀྱི་མཚན་ཉིད་དང་ལྡན་པའི་རི་རྩེ་ཅི་རིགས་པར་ཡོ་བྱད་རྣམས་བསྒྲུབས་ནས།
རས་བྲིས་ལ་བརྟེན་པའི་བསྙེན་པ་འབུམ་ཕྲག་གཅིག་སྲོག་སྩོལ་ལེགས་པར་བསྡམས་པས་བྱ་
ཞིང་།
དེ་ནས་མདུན་གྱི་སྐུ་རས་ལ་བྲིས་ནས། རང་གི་ལུས་མདུན་གྱི་སྐུ་མངོན་སུམ་ལྟར་བྱས་ཏེ།
རྟུལ་ཞུགས་ཀྱི་སྤྱོད་པ་ཟླ་བ་དྲུག་གིས་བསྙེན་པ་མཐར་ཕྱིན་པར་བྱས་ཏེ། དེ་ལ་ཡང་མཉམ་
བཞག་ཕྱག་རྒྱའི་རྟུལ་ཞུགས་དང་། སྤྱོད་ལམ་འཇམ་དཔལ་དཔའ་བོའི་རྟུལ་ཞུགས་གཉིས་ལས།
དང་བོ་ནི་ཞི་བའི་རྟུལ་ཞུགས། རྐང་བ་དཀྱིལ་ཀྲུང་། ལག་པ་མཉམ་བཞག་གི་ཕྱག་རྒྱ། མིག་སྣ་
རྩེ། སྦྱོར་བའི་སེམས་དྭངས་ཤིང་ཞི་བ། །དངོས་གཞིའི་ཡིད་རྣམ་པར་དག་པ་སྟེ། ཐམས་ཅད་
ཤིན་ཏུ་མཉམ་པར་གྱུར་པ་དང་། དབང་གི་རྟུལ་ཞུགས། རྐང་བ་ཡ་གཅིག་ཐུར་དུ་བཞག །
གདོང་དང་ནུ་མཇིང་གཅུས་ཏེ་མནན། །ཁ་དང་མིག་ནི་ཡ་གཅིག་བཙུམས། །ཚམ་རྔམ་གནོན་པ་
ཆེན་པོ་བྱས། །བེ་ཅོན་ལ་ནི་མིག་གིས་ལྟ། །བསྒྲུབ་པར་བྱ་བ་བསྒྲུབ་ལ་འབད། །ཅེས་པ་དང་།
དབྱེ་བའི་རྟུལ་ཞུགས། གང་དག་དབྱེ་བར་འདོད་པ་གཉིས། །དེ་དག་ཕྱེ་བར་བསམ་པར་བྱ། །
རྐང་བ་གཉིས་པ་བཏེག་པ་ཡིས། །ཚམ་རྔམ་བྱ་བས་སླར་ཡང་བཞག །བཞིན་གཉེར་ཕྱག་རྒྱ་
བཅངས་ནས་སུ། །ཁྲོ་བོས་ལྟ་ཞིང་ཡིད་ཀྱང་ཁྲོས། །རབ་ཏུ་དཔའ་ལ་སྟན་དང་བཅས། །རྩལ་
136

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ།
གྱིས་མནན་པས་རབ་ཏུ་འདུལ། །ཞེས་དང་། གསོད་པའི་རྟུལ་ཞུགས། སྔགས་པ་སྔོན་བཞིན་སྔར་
ཚུལ་གནས། །གང་འདོད་པ་ནི་གཞོམ་བྱ་ཞིང་། །ཞེས་པ་དང་། བསྐྲད་པའི་རྟུལ་ཞུགས། དེ་ནས་
རྐང་བ་ཡ་གཅིག་བརྐྱང་། དྲག་ཤུལ་ཅན་དུ་བརྐྱངས་ཏེ་བཞག །གཟུར་ཏེ་འདུད་པའི་ཚུལ་དུ་
གནས། །གདོང་ཡང་ཡོན་པོར་གཉེར་བར་བྱས། །མཛུབ་མོ་བསྒྲེངས་ཏེ་གདེངས་པ་དང་།
ཅོན་ཕྱག་རྒྱ་དབང་གིས་སྡིགས། །དགྲ་དང་བསྐྲད་པར་འདོད་ན་ནི། །མྱུར་དུ་བསྐྲད་པར་བྱ་བར་
འགྱུར། །ཞེས་དང་། ཞི་བའི་རྟུལ་ཞུགས། དེ་ནས་རྐང་བ་མཉམ་པར་བཞག །ལག་པ་གཡས་པ་
མཐོ་བར་བྱ། །དཔལ་དང་ལྡན་པས་གཡོན་པ་སྨད། །ཞི་བར་འདོད་ན་ཞི་བར་འགྱུར། །ཞེས་དང་།
རྒྱས་པའི་རྟུལ་ཞུགས། ཕྱེད་ནི་དམའ་བར་བཀུག་སྟེ་གནས། །རྐང་བ་གཡས་པས་ཚམ་ངམ་
བྱེད། །སྔར་ཚུལ་གནས་པས་བསྒྲིམས་ནས་ནི། །རྒྱས་པར་འདོད་ནའཐོབ་པར་བྱེད། །སླར་ཡང་
དེ་བཞིན་ཤེས་བྱ་བ། །བཟློགས་ཏེ་བྱ་ཡི་གཞན་དུ་མིན། །གྲུབ་པ་བདག་ཉིད་ཆེན་པོ་ཡིས། །
ཚམ་རྔམ་རིམ་པ་དྲུག་གསུངས་པ། །དེ་ཡི་འོག་མ་རྒྱབ་ཀྱིས་ཕྱོགས། །ཁྲོ་བོ་ཆེ་ཞེས་རྟུལ་ཞུགས་
བྱེད། །ཅེས་པ་ལྟར་བྱས་ཏེ། དེ་ལ་རྐང་བ་ཡ་གཅིག་ཐུར་དུ་བཞག །ཅེས་པ་ནི། རྐང་བ་གཉིས་
སྔ་མ་བཞིན་བཞག་པ་ལས། རྐང་བའི་རྩེ་མོ་ས་ལ་གཙུགས་ཏེ་བཞག་པའོ། །གདོང་དང་ནུ་
མཇིང་གཅུས་ཏེ་མནན། །ཞེས་པ་ནི། གཡས་གཡོན་དུ་ཕན་ཚུན་དུ་བཅུ་ཞིང་། བསྒྲུབ་བྱའི་
ཕྱོགས་སུ་གདོང་དང་ནུ་མཇིང་མནན་ཏེ་འགུགས་པ་ལྟར་བྱེད་པའོ། །ཁ་དང་མིག་ཡ་གཅིག་
བཙུམས། ཞེས་པ་ནི། བསྒྲུབ་བྱ་དྲངས་པའི་བསམ་པས་ཁའི་ཕྱེད་དང་མིག་ཡ་གཅིག་བཙུམས་
པའོ། །ཚམ་རྔམ་གནོན་པ་ནི། གཡོན་ཕྱོགས་ལྟ་བུར་མིག་ཕྱེད་ལྟ་ཞིང་། བསྒྲུབ་བྱ་སྟོབས་ཀྱིས
རྣམ་པར་མནོན་པར་བྱེད་པའོ། །བེ་ཅོན་ལ་མིག་གིས་ལྟ་བ་ནི། བེ་ཅོན་ལག་པ་གཡས་པས་ཕྱར་
ཏེ། བསྒྲུབ་པར་བྱ་བ་ཁྱོད་འོང་བར་མི་བྱེད་ན་འདིས་གཟིར་བར་བྱའོ། །ཞེས་སྟོན་པའོ། །རྐང་
137

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བ་གཉིས་པ་བཏེགས་པ་ནི་སྔར་གྱི་རྐང་སྟབས་དེ་ཉིད་ལས་རྐང་བ་གཡས་པ་གྱེན་དུ་བཏེགས་
ནས་རང་དུ་གདངས་པའོ། །ཚམ་རྔམ་བྱས་ནས་སླར་ཡང་བཞག་པ་ནི། བསྒྲུབ་བྱ་བྲལ་བར་
བསམ་པས། ཡང་ཡང་གདང་ཞིང་། སླར་ཡང་ས་ལ་བརྡབས་ཏེ་བཞག་པའོ། །ཕྱག་རྒྱ་བཅངས་
པ་ནི། བེ་ཅོན་གྱི་ཕྱག་རྒྱ་བཅངས་ནས་ཡང་ཡང་བྲལ་བར་བྱེད་པའོ། །ཁྲོ་བས་ལྟ་བ་ནི། མིག་ཏུ་
མ་ལས་ཉི་མ་བསམས་ནས་བསྒྲུབ་བྱ་མུན་པ་ལྟར་གྱུར་པ་སྣང་བའི་གནས་ལ་ལོགས་སུ་དྲལ་བར་
ལྟའོ། །བསྩལ་གྱིས་གནོན་པ་ནི། ལྷའི་ང་རྒྱལ་དྲག་པོ་དང་ལྡན་པས་བསྒྲུབ་བྱ་རང་དབང་མེད་
པར་བྱེད་པའོ། །སྔོན་བཞིན་སྔར་ཚུལ་གནས་པ་ནི། ལྷའི་ང་རྒྱལ་དང་། སྟངས་སྟབས་སྔར་
བཞིན་དུ་གནས་པའོ། །
གང་འདོད་པ་ནི། སྟན་པ་ལ་གནོད་པ་ལ་སོགས་པའོ། །རྐང་བ་ཡ་གཅིག་བརྐྱངས་ཏེ་
དྲག་ཤུལ་ཅན་དུ་བཞག་པ་ནི། རྐང་བ་གཡས་པ་མྱུར་བར་བཏེག་སྟེ་བསྒྲུབ་བྱའི་མགོ་བོ་དུམ་
བུར་བཀས་པར་བསམས་ནས། དྲག་ཤུལ་ཏུ་བརྐྱངས་ཏེ་ས་ལ་བརྡབས་ནས་བཞག་པའོ། །
གཟུར་ཏེ་འདུད་པ་ནི། རང་གི་གཡས་ཕྱོགས་སུ་ལུས་གཟུར་ཏེ་གཡོན་ཕྱོགས་སུ་མགོ་བོ་ཡང་
ཡང་འགུགས་པས་འདུད་པའོ། །གདོང་ཡོན་པོར་གཉེར་བར་བྱ་བ་ནི། གཡོན་ཕྱོགས་སུ་ཡོ་ཞིང་
ཁྲོ་གཉེར་བསྡུས་པའོ། །སྡིགས་མཛུབ་བསྒྲེངས་པ་ནི། གཡས་པའི་སྡིགས་མཛུབ་བསྒྲུབ་བྱའི་
ཕྱོགས་སུ་འཛུགས་པའོ། །བེ་ཅོན་གྱི་ཕྱག་རྒྱས་སྡིགས་པ་ནི། རྡེག་ཐབས་སུ་བྱེད་པའོ། །དེ་ལྟར་
རྟུལ་ཞུགས་མཐར་ཕྱིན་ནས། ད་ནི་སྒྲུབ་པ་བཤད་པར་བྱ་སྟེ། དེ་ལ་གཙོ་བོ་བེ་ཅོན་གྱི་ཕྱག་རྒྱའི་
སྒྲུབ་པ་ནི། དེ་ནས་བསྩལ་པའི་དཀྱིལ་འཁོར་དུ་བཤད་པའི་མཆོད་པ་རྣམས་ཀྱིས་བསྐོར་ནས།
སྔར་ལྟར་བསྒྲུབས་ལ། བེ་ཅོན་གྱི་ཕྱག་རྒྱའི་དཀྱིལ་འཁོར་བྲི་བར་བྱས་ཏེ། དེ་ཡང་ཕལ་ཆེར་རྩ་
བའི་དཀྱིལ་འཁོར་དང་འདྲ་བ་ལ། པདྨའི་དབུས་དང་འདབ་བརྒྱད་ཀྱི་རྩེ་མོར་དབུ་ཕྱོགས་
138

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
བསྟན་པའི་མི་མགོས་མཚན་པའི་བེ་ཅོན། རྩེ་མོར་ཧཱུཾ་གིས་མཚན་པ་རེ་རེ་བཞག་སྟེ། དེ་ནས།
ཨོཾ་ནམོ་བུད་དྷ་བྷརྨ་སཾ་གྷ་བྷྱཿཨཱཿཨ་སརྦ་ཏ་ཐཱ་ག་ཏ། ཀྲོ་དྷ་བི་ཛཱ་ཡ། ཨགྣི་ཛཱ་ལི་ཏ་ཛྲ་ཧྲ་པྲེ་ཏེང་
ཤི་ཧཱུྃ་ཕཊ་ཧཱུཾ། — ཞེས་པ་རཀྟས་གཤེར་བའི་མེ་ཏོག་དམར་བོ་ལ་བཟླས་པ་དབུས་ནང་ཤར་ནས་
བརྩམས་ཏེ་བེ་ཅོན་གྱི་མི་མགོའི་སྤྱི་བོར་བཞག །ཡང་ན་རྩ་བའི་དཀྱིལ་འཁོར་བྲིས་ནས། དེའི་
ལོགས་གང་བདེ